Záróvizsga tételsor, gazdálkodási és menedzsment BA

ELTE TáTK, Savaria Gazdálkodástudományi Tanszék

„B” mintatanterv, 2017-ben kezdő hallgatók részére

1. **Közgazdaságtani, módszertani és üzleti ismeretek**
2. A fogyasztói döntéseket meghatározó tényezők: Fogyasztói kereslet és kínálat összetevői. A piaci egyensúly értelmezése. A piaci árak és a jövedelem (nominál- és reáljövedelem) meghatározó szerepe.
3. A vállalati döntéseket befolyásoló tényezők: A termelési költségek és profitok megjelenési formáinak mikroökonómiai értelmezése. A vállalatok piaci magatartási formái és azok magyarázata (profitmaximalizálás, fedezeti pont, veszteségminimalizálás, üzemszüneti pont).
4. A makrogazdasági jövedelem és kibocsátás mérésére alkalmazott mutatószámok rendszerének bemutatása. Lehetséges gazdaságpolitikai beavatkozások a makrogazdasági jövedelem emelése érdekében, ennek lehetőségei és korlátai rövid és hosszú távon.
5. Makrogazdasági egyensúlyhiányok (munkanélküliség, infláció, költségvetési deficit, külkereskedelmi mérleg problémák) jellemzése, a mérésükre használt mutatószámok ismertetése. A gazdaságpolitika lehetőségei és korlátai az egyensúlyhiányok megszüntetésére.
6. Különböző vállalkozási formák, alapításuk, erőforrásaik (munkaerő; tárgyi eszközök, beruházások, beruházás-hatékonyság; forgóeszköz gazdálkodás)
7. A magyar bankrendszer felépítése, jellemzői. A kereskedelmi bankrendszer feladatai. Aktív, passzív és semleges bankműveletek. A vállalatok számára történő hitelnyújtás menete. A hitelezés fő kockázatai. Egyéb jellemző banki kockázatok, banki kockázatkezelés.
8. A pénzügypolitika célja, feladata, területei, különös tekintettel a fiskális és monetáris politikára. A fiskális és monetáris politika eszközei és azok alkalmazása. A jegybank hagyományos és újabb szerepei, feladatai.
9. Beruházások értékelése, beruházási döntések. Beruházások értékelésekor követendő alapelvek, döntési problémák. Statikus és dinamikus számítások, speciális döntési helyzetek. Beruházások értékeléséhez használt diszkontráta meghatározása.
10. Ismertesse a vállalkozások hosszú távú finanszírozási döntéseinek jellemzőit, tartalmát, fő módozatait! Ismertesse az egyes finanszírozási források költségeit, értelmezze az vállalati átlagos tőkeköltséget! Tőkeáttétel és a tőkeszerkezet.
11. Mutassa be a számviteli beszámoló fogalmát, típusait, részeit és ezeknek összeállítási módszereit, sajátosságait! A könyvvitel lényege, beszámolóval való kapcsolata!
12. Ismertesse a mérleg felépítését, főbb sorainak tartalmát, könyvvitellel való kapcsolatukat!
13. A számviteli eredmény megállapításának módszerei, az eredménykimutatás felépítése, mérleggel való kapcsolata.
14. A nemzetközi kereskedelem klasszikus elmélete (komparatív előnyök, a ricardoi modell, jóléti hatása, gyakorlati érvényesülése).  A kereskedelempolitika eszközei, kiemelten a vámok szerepe (érvek és ellenérvek, jóléti hatása).
15. A marketing menedzsment lényege, kialakításának lépései.
16. A statisztika tárgya és szerepe, a statisztika alapfogalmai (csoportosítás, viszonyszámok, átlagok, stb.). A sokaságok ismérv szerinti vizsgálata: a statisztikai táblák elemzése.
17. Mutassa be a jogforrásokat, azok hierarchiáját! Ismertesse, hogy milyen rendező elveknek kell érvényesülniük a jogforrások esetében!
18. A magyar kötelmi jog alapvető szabályai.
19. Ismertesse a vállalat belső kommunikációs rendszerét, különös tekintettel a management kommunikációhoz használandó immateriális javak láncára!
20. A munkaerőpiac elméleti alapjai, felépítése, résztvevői. Munkajogi alapfogalmak.

**B) Gazdálkodási és menedzsment szakmai ismeretek**

1. A kereskedelem jelentősége, típusai, helye a nemzetgazdaságban.
2. Kereskedelmi vállalatok árpolitikája, árképzése. Franchise szerepe a kereskedelemben.

1. Mi a logisztika, mi a logisztika célja, feladata? Mit jelent a logisztikai költségek integrálása? Hogyan lehet kialakítani az optimális logisztikai célfüggvényt? Mutassa be a logisztikai rendszer költségtényezőit!
2. Milyen logisztikai rendszereket ismer? Mutassa be a vállalati logisztikai rendszer részeit illetve az anyag- és információáramlást! Jellemezze a vállalati logisztikai rendszerek irányítási szintjeit!
3. A vállalkozás vagyoni és pénzügyi helyzetének elemzése, az ahhoz használt főbb mutatók értelmezése.
4. A vállalkozás jövedelmi helyzetének elemzése, az ahhoz használt főbb mutatók értelmezése.
5. A kontrolling fogalma, gondolkodásmódja, kontrolling tevékenység feladatai, időbeli dimenziói.
6. Ismertesse az operatív kontrolling feladatköreit, külön részletezve a kontrolling tervezési szakaszát!
7. Mutassa be az adók és az adórendszer szerepét a vállalkozások szempontjából! Ismertesse a fontosabb központi- és helyi adókat az egyéni és társas vállalkozások adózásában!
8. Jellemezze a főbb elveket egy üzleti vállalkozás eredmény-, mérleg-, likviditási és cash flow tervének elkészítése során!
9. Hasonlítsa össze a főbb szervezeti formákat, ismertesse ezek előnyeit és hátrányait! (lineáris, funkcionális, divizionális, mátrix típusú formák)
10. Részletesen ismertesse a szervezeti kultúra elemeit, jelentőségét a szervezeten belül! Jellemezze a vezetői funkciókat, mutassa be a különböző vezetési stílusokat és személyiségjegyeket!
11. Milyen környezeti problémákkal szembesülnek napjainkban a vállalkozások? Említsen néhány példát különböző vállalatméretek esetében, mutassa be a vállalkozások által alkalmazott módszereket a környezeti problémák megoldására!
12. Mi a termelő rendszer? Mutassa be az általános termelési folyamatot és a részeit, jellemezze a különböző alrendszerek kapcsolatait! Csoportosítsa a folyamatokat különböző szempontok szerint, röviden jellemezze a csoportokat!
13. Melyek a termelés stratégiai kérdései? Mutassa be a vállalati és termelési stratégia összefüggését! Mutassa be milyen termékstratégáikat lehet megkülönböztetni a felhasználói igényekhez való igazodás szempontjából! Jellemezze a termékek életciklusainak szakaszait, illetve a termék és a folyamat kapcsolatát!

Üzleti gazdaságtan modul esetén:

1. Ismertesse a kisvállalkozások menedzselésének lépéseit és az egyes lépések rövid tartalmát!

1. A kisvállalkozások alapításának szempontjai.
2. Részletesen ismertesse a vállalkozótól függő és nem függő vállalati erőforrásokat! Mutassa be az amortizáció gazdálkodástani jelentőségét, térjen ki a leírási módok előnyeinek és hátrányainak a bemutatására is!
3. Jellemezze a statikus és dinamikus szemléletű beruházás-gazdaságossági számítások alkalmazásának modellfeltételeit! Mutassa be az NPV, IRR és az annuitás számítás módszereit!
4. Milyen fő célokat szolgál a logisztikai mutatószámok rendszere? Melyek a mutatószámok főbb csoportjai? Mutassa be a vállalati logisztikai rendszerek értékelésekor alkalmazható mutatószámokat!

Pénzügy modul esetén:

1. Értékpapírok fajtái, bekerülési értékük meghatározásának főbb szabályai.
2. Saját tőke elemei, a tőkeemelés és a tőkeleszállítás esetei.
3. Mutassa be az optimális portfólió kialakításának szempontjait és az árfolyamok előre-jelzésének ismert módszereit (fundamentális és technikai elemzés)!
4. Ismertesse a magántőkeberuházások két tanult típusának, a kockázati tőkebefektetéseknek és a hitelből történő kivásárlásnak a fő jellemzőit (szerepük, finanszírozásuk, helyük a vállalati életciklusban) és hasonlítsa össze őket!)
5. A Bázeli Bankfelügyeleti Bizottság szabályozó tevékenységének bemutatása. Szabályozási rendszer alakulása a Bázel I.-II-III-IV rendelkezései tükrében.